Nna Cabḥa: Cfiɣ-d kra, cfiɣ-d i lbaṭel tesɛedda Fransa ɣef yimjuhad msakit, teṣṣarwa-asen ccer d tyita , win ṭṭfen ad t-seqsin ad d- yezzenz neɣ ad t-wwten ad t-ɛaqben, cfiɣ-d am ass-a asmi ṭṭfen yiwen n umjahed meskin , yerna d agumi it-izenzen, gullen deg-s ad d-izenz anda yella uzabri anda ttefren yimjuhad ma ulac ad t-nɣen, imir amjahed-nni yenna-asen ur ẓriɣ ara , nutni nnan-as amek telliḍ yid-sen acḥal aya tura ad d- teqqareḍ ur teẓriḍ ara, netta yeṭṭef kan deg wawal-nni yeqqar-asen ur ẓriɣ ara, imir acu is-xedmen, ṭṭfent nutni llan rwin-d aman n ṣṣabun skecmen-as aqerruy-is ɣer daxel-nni swan-as akk aman-nni n ṣṣabun, akenni acḥal n wussan netta yegguma ad d- yezzenz, imir ṭṭfent rran-t akk d azegzaw s tiyita, mi yegumma ad ibedd imir serḥen-as-d nnan-as ihi imi ur teẓriḍ ara anda yella uzabri-nni ruḥ, lamaɛna wellah ar d-uɣaleḍ alama d ifassen-nneɣ.